EkBass/fiwiki-20250220-pages-articles huggingface dataset:
Laure Boulleau

Laure Boulleau (s. 22. lokakuuta 1986 Clermont-Ferrand) on ranskalainen jalkapalloilija, pelipaikaltaan puolustaja. Boulleau pelasi Ranskan naisten maajoukkueessa 65 maaottelua, ensimmäisen huhtikuussa 2005 ja viimeisen tammikuussa 2016. Hän edusti maajoukkuetta MM-kilpailuissa 2011, olympialaisissa 2012, EM-kilpailuissa 2013 sekä MM-kilpailuissa 2015. Seuratasolla Boulleau edusti pisimpään Paris Saint-Germainia vuosina 2005–2018. == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Laura Georges

thumb|right|Laura Georges Laura Georges (s. 20. elokuuta 1984 Le Chesnay) on ranskalainen jalkapalloilija, pelipaikaltaan puolustaja. Georges pelasi Ranskan naisten maajoukkueessa 188 maaottelua ja teki niissä seitsemän maalia. Ensimmäisen maaottelunsa hän pelasi syyskuussa 2001 ja viimeisen maaliskuussa 2018. Hän edusti maajoukkuetta MM-kilpailuissa 2003, 2011 ja 2015, olympialaisissa 2012 sekä EM-kilpailuissa 2005, 2009, 2013http://www.uefa.com/womenseuro/season=2005/matches/round=1929/match=80082/index.htmlhttp://www.uefa.com/womenseuro/season=2009/matches/round=15047/match=2001417/index.htmlhttp://www.uefa.com/womenseuro/season=2013/matches/round=2000175/match=2010716/index.html ja 2017. Georges pelasi Olympique Lyonnais -seurassa vuodet 2007–2013 ja voitti tänä aikana seitsemän kertaa Ranskan mestaruuden (2007–2013) sekä kahdesti naisten mestarien liigan (2011, 2012). Tämän jälkeen hän palasi vielä aiempaan seuraansa Paris Saint-Germainiin ja lopetti uransa vuonna 2018 saksalaisseura Bayern Münchenissä. == Lähteet == * === Viitteet === Luokka:Ranskalaiset jalkapalloilijat Luokka:Vuonna 1984 syntyneet Luokka:Elävät henkilöt
Vesihernekasvit

Vesihernekasvit (Lentibulariaceae) on lihansyöjäkasveista koostuva kasviheimo. Sen tunnetuimmat suvut ovat vesiherneet (Utricularia) ja yökönlehdet (Pinguicula). Heimon kasveista Suomessa tavataan kolmea yökönlehtilajia ja kuutta vesihernelajia. == Ulkonäkö == Kukkien yleisin väri on keltainen ja se vaihtelee valkoisesta sinipunaiseen. Vesihernekasvit ovat ruohovartisia, usein lehtiruusukkeita muodostavia hyönteissyöjäkasveja, joilla on limaa ja ruoansulatusentsyymejä erittäviä rauhasia. Lehtiasento on kierteinen. Lehdet ovat ehytlaitaisia tai kasvi näyttää lehdettömältä, eikä kasvulliset osat ole helposti luokiteltavissa. Kukassa on viisiliuskainen ja säteittäinen tai kaksiliuskainen verhiö, kannuksellinen ja kaksihuulinen teriö ja mettä erittäviä karvoja. Heteitä on kaksi. Siemenaiheet sijaitsevat sikiäimessä vapaassa keski- tai pohjaistukassa. Luotti on leveäliuskainen, joskus sensitiivinen.Stevens 2001–, viittaus 22.1.2015. == Levinneisyys == Vesihernekasveja on kaikkialla maailmassa, mutta pääasiallisesti niitä tavataan trooppisilla alueilla ja lauhkealla vyöhykkeellä.http://www.mobot.org/mobot/research/apweb/maps/lentibulariaceaemap.gif == Elinympäristö == Vesihernekasvit elävät vedessä tai kosteikkoalueilla. == Luokittelu == Heimossa on kolme sukua ja 330 lajia: * Genlisea ** 30 lajia; lehdet putkimaisia ja niissä haarukkamaisia ansoja. * yökönlehdet (Pinguicula) ** 80 lajia; lehdet litteitä ja yläpinnaltaan tahmeita. * vesiherneet (Utricularia) ** 220 lajia; lehdellisiä tai lehdettömiä, kummassakin tapauksessa kasvullinen verso vaikeasti tulkittavissa; ansat rakkomaisia, niissä neljä sensitiivistä karvaa, joiden kosketuksesta rakon läppä avautuu. === Heimoon kuuluvia kasveja === * karvayökönlehti (Pinguicula villosa) * siniyökönlehti (Pinguicula vulgaris) * valkoyökönlehti (Pinguicula alpina) * isovesiherne (Utricularia vulgaris) * lännenvesiherne (Utricularia australis) == Käyttö == Vesihernekasveja istutetaan puutarhoihin, etenkin alppi- ja tropiikkipuutarhoihin. Ne soveltuvat myös käytettäväksi akvaariossa. == Lähteet == == Aiheesta muualla == * Finto, Kassu – Kasvien suomenkieliset nimet: Lentibulariaceae * LuontoPortti: Vesihernekasvit (Lentibulariaceae) * ITIS: Lentibulariaceae * Flora of China: Lentibulariaceae * Luokka:Kasviheimot
Sarah Bouhaddi

thumb|right|165px|Sarah Bouhaddi Sarah Bouhaddi (s. 17. lokakuuta 1986 Cannes) on ranskalainen jalkapalloilija, pelipaikaltaan maalivahti. Bouhaddi on pelannut Ranskan naisten maajoukkueessa vuoden 2019 MM-kilpailujen päättyessä 145 maaottelua. Ensimmäisen maaottelunsa hän pelasi helmikuussa 2004. Hän on pelannut olympialaisissa 2012 ja 2016, MM-kilpailuissa 2015 ja 2019 sekä EM- kilpailuissa 2005, 2009, 2013 ja 2017.http://www.uefa.com/womenseuro/season=2005/matches/round=1929/match=80082/index.htmlhttp://en.archive.uefa.com/competitions/woco/fixturesresults/round=15046/match=304299/report=lu.htmlhttp://www.uefa.com/womenseuro/season=2013/matches/round=2000175/match=2010716/index.html Seuratasolla Bouhaddi on edustanut Olympique Lyonnais -seuraa vuodesta 2009 lähtien ja hän on voittanut naisten Mestarien liigan kuusi kertaa: vuosina 2011, 2012, 2016, 2017, 2018 ja 2019. == Lähteet == * === Viitteet === Luokka:Ranskalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Belizen dollari

Belizen dollari (BZD) on ollut Belizen rahayksikkö vuodesta 1885 lähtien. Sen symboli on $, mutta usein käytetään myös lyhennettä BZ erottamaan valuuttaa muista dollarivaluutoista. Belizen dollari jakautuu 100 senttiin. Valuutta on vuodesta 1978 lähtien ollut sidottuna Yhdysvaltain dollariin (kurssilla 2 BZ = 1 USD). == Lähteet == == Aiheesta muualla == Luokka:Amerikan rahayksiköt Luokka:Belize
Flying Tiger Copenhagen

Flying Tiger Copenhagen on tanskalainen vuonna 1995 Kööpenhaminasta kotoisin oleva kauppaketju, jonka on perustanut Lennart Lajboschitz. Se myy muun muassa toimisto-, koulu- ja askartelutarvikkeita, leluja, hygieniatuotteita, astioita ja sisustusesineitä. Flying Tiger Copenhagenilla on yli 950 myymälää ympäri maailmaa esimerkiksi useissa Euroopan maissa, kuten Britanniassa, Espanjassa, Irlannissa, Norjassa, Ruotsissa, Suomessa ja Tanskassa. Ketjun myymälät tunnettiin aiemmin nimillä Tiger, TGR, Flying Tiger ja Flying Tiger Copenhagen. Vuonna 2016 kaikkien nimet vaihdettiin muotoon Flying Tiger Copenhagen. Ketjun ensimmäinen Suomen-myymälä perustettiin Helsingin Itäkeskukseen vuoden 2012 alussa. Seuraavan vuoden lokakuussa myymälöitä oli 20. Vuonna 2016 myymälöitä oli 27. Talouselämä-lehden mukaan Flying Tiger Copenhagenilla oli suuri vaikutus Tiimarin konkurssiin ajautumisessa, koska Tigerillä oli tapana sijoittaa kauppansa aivan Tiimarin lähietäisyydelle. ==Flying Tigerin myymälät Suomessa== *Espoo (2) *Helsinki (5) *Hyvinkää (1) *Hämeenlinna (1) *Jyväskylä (2) *Kotka (1) *Kouvola (1) *Kuopio (1) *Lahti (1) *Lappeenranta (1) *Lempäälä (1) *Oulu (2) *Pori (1) *Porvoo (1) *Raisio (1) *Salo (1) *Seinäjoki (1) *Tampere (2) *Turku (2) *Vaasa (1) *Vantaa (1) *Ylöjärvi (1) == Lähteet == Luokka:Tanskalaiset yritykset Luokka:Halpamyymäläketjut
Austin Block

Austin Block (s. 10. lokakuuta 1989 Denver, Colorado, Yhdysvallat) on yhdysvaltalainen jääkiekkoilija, joka pelaa ECHL-joukkue Manchester Monarchsissa. Hän on pelipaikaltaan keskushyökkääjä ja laukoo oikealta. ==Ura== Coloradossa syntynyt, mutta Southern California Titansin kasvattama Block pelasi vuosina 2007–2009 NAHL-junioriliigan Fairbanks Ice Dogsin riveissä. Hän voitti jälkimmäisellä kaudellaan 2008–2009 koko sarjan pistepörssin tehoilla 29+44=73. Block oli Ice Dogsin paras pistemies ja maalintekijä myös kevään 2009 pudotuspeleissä tehtyään kuudessa ottelussa tehot 7+4=11. Hänet palkittiin kauden päätteeksi NAHL:n vuoden hyökkääjänä ja valittiin ensimmäiseen tähdistökentälliseen. Vuodet 2009–2013 Block kävi New Hampshiren yliopistoa. Hän voitti ensimmäisellä kaudellaan 2009–2010 joukkueen mukana Hockey Eastin runkosarjan. Viimeisellä yliopistokaudellaan 2012–2013 Block oli 15 osumallaan UNH:n paras maalintekijä Grayson Downingin ja John Henrionin kanssa. Kaudeksi 2013–2014 Block siirtyi vuoden mittaisella sopimuksella SM-liigajoukkue Helsingin IFK:hon. Hän pelasi kauden aikana myös kolme ottelua lainalla Mestis-joukkue HC Keski-Uusimaassa, kunnes Block siirtyi tammikuussa 2014 try-outin kautta Ruotsin toiseksi korkeimmalla sarjatasolla HockeyAllsvenskanissa pelaavaan Karlskrona HK:hon. Hän kuitenkin jätti joukkueen pelillistä syistä kahdeksan pelaamansa ottelun jälkeen helmikuussa, eikä Block pelannut enää loppukaudella missään. Block siirtyi kaudeksi 2014–2015 vuoden mittaisella sopimuksella Slovakian Extraliga-joukkue HC 05 Banská Bystrican paitaan. Kesken kauden, helmikuussa 2015 hän kuitenkin siirtyi ECHL-joukkue Bakersfield Condorsiin. Kaudella 2015–2016 Block jatkaa ECHL-uraansa vuoden mittaisella sopimuksella Manchester Monarchsin riveissä. ==Tilastot== 2007–2008 Fairbanks Ice Dogs NAHL 52 10 14 24 38 9 1 4 5 18 2008–2009 Fairbanks Ice Dogs NAHL 58 29 44 73 96 6 7 4 11 2 2009–2010 Univ. of New Hampshire NCAA 25 1 2 3 12 – – – – – 2010–2011 Univ. of New Hampshire NCAA 36 4 5 9 18 – – – – – 2011–2012 Univ. of New Hampshire NCAA 36 5 10 15 20 – – – – – 2012–2013 Univ. of New Hampshire NCAA 39 15 8 23 44 – – – – – 2013–2014 HCK Mestis 3 2 2 4 0 – – – – – HIFK SM-liiga 21 0 3 3 8 – – – – – Karlskrona HK Allsvenskan 8 1 2 3 4 – – – – – 2014–2015 HC Banská Bystrica SloEL 21 6 9 15 8 – – – – – Bakersfield Condors ECHL 14 2 6 8 4 – – – – – 1 kausi yhteensä SloEL 21 6 9 15 8 – – – – – 1 kausi yhteensä SM-liiga 21 0 3 3 8 – – – – – ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Vuonna 1989 syntyneet Luokka:Elävät henkilöt
Élodie Thomis

Élodie Thomis (s. 13. elokuuta 1986 Colombes) on ranskalainen jalkapalloilija, pelipaikaltaan hyökkääjä. Thomis pelasi Ranskan naisten maajoukkueessa 141 maaottelua ja teki niissä 32 maalia. Ensimmäisen maaottelunsa hän pelasi kesäkuussa 2005 ja viimeisen heinäkuussa 2017. Hän edusti maajoukkuetta MM- kilpailuissa 2011 ja 2015, olympialaisissa 2012 sekä EM-kilpailuissa 2005, 2009, 2013http://www.uefa.com/womenseuro/season=2005/matches/round=1929/match=80079/index.htmlhttp://www.uefa.com/womenseuro/season=2009/matches/round=15047/match=2001417/index.htmlhttp://www.uefa.com/womenseuro/season=2013/matches/round=2000175/match=2010716/index.html ja 2017. Seuratasolla Thomis edusti Olympique Lyonnais -seuraa vuosina 2007–2018 ja voitti tänä aikana 11 kertaa Ranskan mestaruuden (2008–2018) sekä viisi kertaa naisten mestarien liigan (2011, 2012, 2016, 2017, 2018). == Lähteet == * === Viitteet === Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Sabrina Delannoy

Sabrina Delannoy (s. 18. toukokuuta 1986 Béthune) on ranskalainen jalkapalloilija, pelipaikaltaan puolustaja. Delannoy pelasi Ranskan naisten maajoukkueessa 39 maaottelua ja teki niissä kaksi maalia. Ensimmäisen maaottelunsa hän pelasi lokakuussa 2012 ja viimeisen elokuussa 2016. Hän edusti maajoukkuetta EM-kilpailuissa 2013, jonka puolivälieräottelun rangaistuspotkukilpailussa hän epäonnistui Ranskan neljäntenä laukojana (Ranska hävisi Tanskalle maalein 2–4), sekä MM-kilpailuissa 2015, jossa hän pääsi yhdessä ottelussa vaihtopelaajana kentälle. Seuratasolla Delannoy edusti pisimpään Paris Saint-Germainia vuosina 2005–2017. == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1986 syntyneet Luokka:Elävät henkilöt
Rusovyöbulbuli

Rusovyöbulbuli (Pycnonotus xanthorrhous) on bulbulien heimoon kuuluva aasialainen varpuslintu. ==Levinneisyys== Rusovyöbulbulia tavataan Kiinassa, Laosissa, Myanmarssa, Thaimaassa ja Vietnamissa. Lajin kokonaiskantaa ei tiedetä, mutta Kiinassa elää 10 000–100 000 paria. Muuten lajin on kuvattu olevan paikallisesti yleinen, ja se on luokiteltu elinvoimaiseksi. ==Lähteet== Luokka:Bulbulit
Kiinanbulbuli

Kiinanbulbuli (Pycnonotus sinensis) on bulbulien heimoon kuuluva varpuslintu. ==Levinneisyys== Kiinanbulbulia tavataan Aasian itäosissa. Lajin kokonaiskannan kokoa ei tiedetä, mutta sen on kuvattu olevan runsaslukuinen monilla alueilla. Kiinassa arvioidaan pesivän 10 000–100 000, Taiwanissa 100 000–1 000 000 ja Japanissa 100–100 000 paria. Kiinanbulbulin kannankehitys on nouseva, ja se on luokiteltu elinvoimaiseksi. ==Lähteet== Luokka:Bulbulit
Line Jensen

Line Sigvardsen Jensen (s. 23. elokuuta 1991) on tanskalainen jalkapalloilija, pelipaikaltaan puolustaja tai keskikenttäpelaaja. Hän on pelannut Tanskan naisten maajoukkueessa 66 maaottelua ja tehnyt niissä kaksi maalia. Hän kuului Tanskan joukkueeseen vuoden 2013 EM-kisoissa ja saavutti hopeaa vuoden 2017 EM-kisoissa. Ensimmäisen naisten maaottelunsa hän pelasi lokakuussa 2009 ja viimeisimmän elokuussa 2017 EM-kisojen välieräottelussa. Alle 17-vuotiaiden MM-kilpailuissa 2008 Jensen pelasi Tanskan joukkueen kapteenina. Jensen edusti kotimaassaan Fortuna Hjørringiä vuosina 2009–2016 ja siirtyi tämän jälkeen yhdysvaltalaiseen Washington Spiritiin. == Lähteet == * * * * * Luokka:Tanskalaiset jalkapalloilijat Luokka:Vuonna 1991 syntyneet Luokka:Elävät henkilöt
Taiwaninbulbuli

Taiwaninbulbuli (Pycnonotus taivanus) on bulbulien heimoon kuuluva varpuslintu. ==Levinneisyys== Taiwaninbulbulia tavataan kotoperäisenä Taiwanissa. Sen kannaksi arvioidaan 15 000–30 000 yksilöä. Taiwaninbulbulia uhkaa risteytyminen kiinanbulbulin kanssa, mikä vähentää sen omaa kantaa. Lisäksi uhkana on elinympäristöjen tuhoutuminen. Laji on luokiteltu vaarantuneeksi. ==Lähteet== Luokka:Bulbulit Luokka:Uhanalaiset linnut
Nasta laudassa

Nasta laudassa (Vanishing Point) on yhdysvaltalainen vuonna 1971 ensi-iltansa saanut elokuva. Elokuvan ohjasi Richard C. Sarafian G. Cabrera Infanten käsikirjoituksesta. Elokuvan pääosassa on Barry Newman ja tärkeimmissä sivurooleissa ovat Cleavon Little, Dean Jagger, Gilda Texter, Paul Koslo ja Victoria Medlin.VideoHound's Golden Movie Retriever 1994, Visible Ink Press, ISBN 0-8103-9131-7 Elokuva on road movie, joka rakentuu entisen kilpa-ajajan ja poliisin Kowalskin (Newman) tekemälle autonsiirtomatkalle. Kowalski lupaa kuljettaa viritetyn Dodge Challengerin Denverin kaupungista San Franciscoon 16 tunnissa (matkaa kaupunkien välillä noin 1 600 km tietä pitkin). Hänestä muodostuu matkan aikana kulttihahmo ja toisaalta poliisin tavoittelema kohde. Erityisesti Cleavon Littlen näyttelemä radio-dj rohkaisee häntä ja pyrkii auttamaan poliisin sulkujen välttämisessä. Elokuvan loppu on moniselitteinen ja elokuvaa on pidetty esimerkkinä eksistentialismista. Elokuvasta on kaksi versiota. Pitemmässä versiossa Kowalski ottaa elokuvan loppupuolella kyytiin salaperäisen liftarin (Charlotte Rampling). Kowalski saa häneltä marihuanaa, vaikka on siitä aiemmissa kohtauksissa kieltäytynyt. Hän pysähtyy kun olo alkaa tuntua sekavalta. Liftari sanoo, että on odottanut Kowalskia, "kaikkialla ja aikojen alusta". Kun Kowalski herää aamulla, nainen on kadonnut jäljettömiin. Barry Newmanin haastattelujen ja ohjaajan kommentin mukaan liftari oli vertauskuvallinen kuolemaa edustava hahmo. Kohtaus poistettiin lopullisesta Yhdysvalloissa esitetystä versiosta, jolloin elokuvan pituus lyheni 105 minuutista 98 minuttiin. Newmanin mielestä kohtaus antaa elokuvalla "vertauskuvallista nostetta" mutta studio pelkäsi ettei yleisö ymmärrä.Wheeler Winston Dixon: Missing in Action: The Lost Version of Vanishing Point. Film International 3.3.2014 Suomessa on esitetty lyhyempää versiota. Vuonna 1997 valmistui Charles Robert Carnerin televisiolle ohjaama samanniminen uusintaversio, jossa Kowalskia näyttelee Viggo Mortensen. ==Näyttelijät== == Aiheesta muualla == * Meisalmi, Esa: Vanishing Point. Elitisti, 7.2.2011. ==Lähteet== Luokka:Vuoden 1971 yhdysvaltalaiset elokuvat Luokka:Yhdysvaltalaiset road moviet
Valko-Venäjän informatiikan ja radioelektroniikan valtionyliopisto

Valko-Venäjän informatiikan ja radioelektroniikan valtionyliopisto (, ) on viestintään ja tietoliikennetekniikkaan erikoistunut yliopisto Valko-Venäjän pääkaupungissa Minskissä. Oppilaitos perustettiin vuonna 1964 nimellä Minskin radiotekniikan instituutti (). Instituutti saavutti Neuvostoliitossa arvostusta hyvätasoisen tieteellisen tutkimustyön ja asiantuntijoiden kouluttamisen osalta. Vuonna 1987 instituutti luokiteltiin Neuvostoliiton johtavien korkeakoulujen joukkoon. Valko-Venäjän itseäistytymisen jälkeen instituutin rakenne ja tehtävät organisoitiin marraskuussa 1993 uudelleen ja oppilaitos sai nykyisen nimensä. ==Lähteet== ==Aiheesta muualla== * Ranking web of Universities: Belarus (webometrics.info) * Ranking web of Universities: Belarusian State University of Informatics and Radioelectronics (webometrics.info) Luokka:Minskin yliopistot ja korkeakoulut
Rotkokotka

Rotkokotka (Spizaetus isidori) on haukkojen heimon jalokotkien sukuun kuuluva lintu. Usein se sijoitetaan myös omaan sukuunsa Oroaetus sen ainoana lajina. Sitä tavataan kapealla kaistaleella Etelä-Amerikassa Argentiinassa, Boliviassa, Kolumbiassa, Ecuadorissa, Perussa ja Venezuelassa. Sen määrä tunnetaan erittäin huonosti, mutta arvioidaan että niitä on alle tuhat aikuista yksilöä. Sen elinpiiriä ovat subtrooppiset ja trooppiset metsät 1 500–2 800 metrin korkeudessa.Birdlife.org viitattu 23.7.2013 ==Lähteet== Luokka:Jalokotkat Luokka:Uhanalaiset linnut
Kovelliini

Kovelliini eli kovelliitti (CuS) on kuparisulfidimineraali. Se on kuparisulfidien, kuten kuparikiisun suhteellisen matalan lämpötilan muuttumistuote. Se on tärkeä malmimineraali suurissa porfyyrikuparimalmeissa, esimerkiksi Chuquicamatassa Chilessä. Se on väriltään indigonsininen tai mustansininen. Epäpuhtauksina voi esiintyä rautaa ja hopeaa. Kovelliini on nimetty italialaisen kemistin Niccolò Covellin mukaan. == Lähteet == == Aiheesta muualla == * Webmineral: Covellite Mineral Data * Mindat: Covellite * Handbook of Mineralogy: Covellite (pdf) Luokka:Sulfidimineraalit Luokka:Malmimineraalit
Giórgos Katídis

Giórgos Katídis (, s. 12. helmikuuta 1993 Thessaloniki, Kreikka) on kreikkalainen jalkapalloilija, joka on tällä hetkellä ilman seuraa pelattuaan useissa eri Euroopan sarjoissa. Kaudella 2017 hän edusti puoli vuotta myös FF Jaroa. Thessalonikin Arisin kasvatti Katídis teki natsitervehdyksen maalin tuulettamisen yhteydessä keväällä 2013 pelatessaan Ateenan AEK:ssa. Kreikan jalkapalloliitto antoi hänelle teosta elinkautisen pelikiellon Kreikan maajoukkueeseen. Myöhemmin hän sanoi, ettei tarkoittanut tervehdystä natsimieliseksi. ==Lähteet== Luokka:Elävät henkilöt Luokka:Kreikkalaiset jalkapalloilijat Luokka:Vuonna 1993 syntyneet
Meusen–Argonnen taistelu

Meusen–Argonnen taistelu eli Maasin–Argonnen offensiivi tai Meuse-Argon oli Yhdysvaltain joukkojen suurin hyökkäysoperaatio ensimmäisessä maailmansodassa. Sitä johti kenraali John J. Pershing. Hyökkäys tapahtui Verdunin pohjoispuolella 26. syyskuuta – 11. marraskuuta 1918. Hyökkäyksen tavoitteeksi oli ympärysvaltojen länsirintaman ylipäällikkö marsalkka Ferdinand Foch asettanut saksalaisten Hindenburg-linjan murtamisen ja Saksan pakottamisen antautumaan. Hyökkäys alkoi hyvin, kun viiden ensimmäisen päivän aikana edettiin 15 kilometriä. Hyökkäyksen ensimmäisen vaiheen lopussa (3. lokakuuta) oli murrettu kaksi Hindenburg-linjan kolmesta puolustussektorista. Saksan kansleri oli tämän jälkeen (6. lokakuuta) yhteydessä presidentti Woodrow Wilsoniin pyytäen aselepoa. Toinen hyökkäysvaihe alkoi 14. lokakuuta, jolloin yhdysvaltalaiset jakoivat hyökkäyksensä kahteen suuntaan, pohjoisen ja koilliseen. Tässä hyökkäyksessä murtui myös kolmas saksalaisten puolustuslinja. Molemmat osapuolet kärsivät suuria miestappioita. Sota Argonnen metsässä oli amerikkalaisten kannalta erittäin vaikeaa, sillä saksalaisten väijytykset, hyvin maastoutuneet tarkka-ampujat sekä ympäristöön piilotetut kenttätykistöt olivat todella tehokas tapa viivyttää etenemistä metsässä. Myös kenraalimajuri Robert Lee Bullardin johtamistapaa ja päätöksiä taistelussa on kritisoitu. Kolmas hyökkäysvaihe alkoi 1. marraskuuta. Yhdysvaltalaiset jatkoivat etenemistään pohjoiseen saavuttaen Buzancyn, josta voitiin ylittää Aisnejoki. Maasjoen laaksossa yhdysvaltalaiset etenivät kohti Sedania, joka vallattiin 6. marraskuuta. Hyökkäys jatkui aselevon voimaantuloon 11. marraskuuta asti. Yhdysvaltojen joukoille operaatio merkitsi 117 000 sotilaan tappioita. == Lähteet == ==Aiheesta muualla== Luokka:Ensimmäisen maailmansodan länsirintaman taistelut Luokka:Vuoden 1918 sotahistoria Luokka:Ranskan taistelut Luokka:Yhdysvaltain taistelut Luokka:Meuse
Aaro Loponen

Aaro Loponen (19. helmikuuta 1928 Sakkola – 4. marraskuuta 2010 Espoo) oli suomalainen taidemaalari ja graafikko. Vuonna 1946 Loponen pääsi Suomen taideakatemiaan opiskelemaan. Loponen siirtyi ensimmäisestä työpaikastaan Sanomapainosta Viikkosanomiin 1953. Hän toimi yhdeksän vuoden ajan Viikkosanomien ulkoasusta vastaavana graafikkona. Vuosina 1964–1978 Loponen vastasi kuuden SOK-julkaisun ulkoasusta. Aku Ankka -lehden nykyinen logo on hänen suunnittelemansa. Vuonna 1978 Suomen Kuvalehti palkkasi Loposen graafikokseen. Seuraavat kahdeksan vuotta hän toimi lehden taittajana ja kuvittajana. Jäätyään vapaaksi taiteilijaksi vuonna 1986 hän teki runsaat 50 muotokuvaa aikakauden vaikuttajista. ==Lähteet== * Luokka:Suomalaiset graafiset suunnittelijat Luokka:Suomalaiset taidemaalarit Luokka:Vuonna 1928 syntyneet Luokka:Vuonna 2010 kuolleet
Kaikki riippuu sinusta

Kaikki riippuu sinusta () on Michael Curtizin ohjaama musikaalielokuva vuodelta 1956. Elokuva kertoo 1920-luvun menestyksekkäistä lauluntekijöistä Lew Brownista, Buddy DeSylvasta ja Ray Hendersonista. Elokuva oli ehdolla parhaan musiikin Oscarin saajaksi. == Rooleissa == == Lähteet == == Aiheesta muualla == * Luokka:Vuoden 1956 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Michael Curtizin ohjaamat elokuvat
St. Mihielin taistelu

St. Mihielin taistelu oli Yhdysvaltain ja Ranskan joukkojen hyökkäysoperaatio ensimmäisessä maailmansodassa. Sitä johti kenraali John J. Pershing. Hyökkäys tapahtui 30. elokuuta –16. syyskuuta 1918 Verdunin eteläpuolella. Kyseessä oli St. Mihielin rintamauloke, joka oli ollut saksalaisten hallussa jo vuodesta 1914 alkaen. Ranskalaiset olivat yrittäneet vallata sen huhtikuussa 1915, mutta tuloksetta. Operaatioon osallistuivat Yhdysvaltojen 1. armeija ja Ranskan II siirtomaa-armeija. Tukena oli 6 000 lentokonetta, joiden toimintaa johti yhdysvaltalainen eversti Billy Mitchell. Puolustajilla oli yhdeksän divisioonaa etulinjassa ja viisi divisioonaa reservissä. Puolustus romahti jo ensimmäisenä hyökkäyspäivänä, kun yhdysvaltalaiset joukot hyökkäsivät kahdelta suunnalta Hattonchatelin kylään. Koko kieleke oli vallattu syyskuun 16. päivään mennessä. Pershing päätti tällöin keskeyttää hyökkäyksen ja siirtää joukot pois alueelta valmistautumaan Meusen-Argonnen taisteluun. Yhdysvaltojen tappiot olivat 7 000 miestä. Vangiksi saatiin 15 000 saksalaissotilasta. == Lähteet == == Aiheesta muualla == Luokka:Ensimmäisen maailmansodan länsirintaman taistelut Luokka:Vuoden 1918 sotahistoria Luokka:Ranskan taistelut Luokka:Yhdysvaltain taistelut Luokka:Meuse
Isän tyttö (televisiosarja)

Isän tyttö on yhdysvaltalainen komediasarja, jonka on luonut Greg Garcia. Isän tyttö alkoi Fox-kanavalla 21. syyskuuta 2010, Suomessa Sub aloitti sarjan esittämisen 10. tammikuuta 2013. == Juoni == Kun Jimmy Change menee kauppaan ostamaan jäätelöpurkkaa, hän huomaa että naista jahdataan. Nainen huutaa apua Jimmyltä, ja Jimmy pysähtyy ja ottaa naisen kyytiinsä. Pian Jimmy ja nainen rupeavat harrastamaan seksiä. Seuraavana aamuna Jimmy tulee ulos pakettiautostaan talonsa sisään ja huomaa että tämä nainen syö aamiaista hänen vanhempiensa ja serkkunsa kanssa. Kun nainen menee vessaan, Jimmy ja hänen vanhempansa miettivät että mikä tämän naisen nimi on, ja juuri silloin tulee uutislähetys, jossa kerrotaan, että hänen nimensä on Lucy Carlyle ja hän on sarjamurhaaja. Kun Lucy Carlyle tulee vessasta, Jimmyn äiti Virginia Change ottaa television käteensä ja lyö tällä Lucya päähän. Pian Jimmy käy vankilassa tapaamassa Lucyä ja saa tietää, että Lucy on raskaana ja Jimmystä tulisi vauvan isä. Lucy kuitenkin joutuu Sähkötuoliin, ja Jimmyn pitäisi ruveta hoitamaan vauvaa. Seuraavaksi Jimmy menee näyttämään vauvaa vanhemmilleen ja serkulleen, ja Jimmyn äiti ehdottaa, että vauva jätettäisiin paloaseman eteen, mutta Jimmy ei suostu siihen ja sanoo, että hän rupeaisi hoitamaan vauvaa. Jimmy yrittää saada vauvanhoitotarvikkeita myymällä omia tavaroitaan. Kun Jimmy kuljettaa vauvaansa ostoskärryjen sisällä ja menee kaupan ohitse, kauppias huomaa Jimmyn ja sanoo, että hänen pitäisi palauttaa nuo kärryt. Mutta Jimmy sanoo, että ne ovat hänen kärrynsä ja he käyttävät niitä grillaamiseen. Kauppias ei ensin usko, mutta pian hän kuitenkin uskoo. Lopussa Jimmyn vanhemmat sanovat, että he voivat auttaa Jimmyä vauvan hoitamisessa ja he yrittävät keksiä nimen vauvalle. Lopulta he antavat nimeksi Hope. ==Rooleissa== Luokka:2010-luvun yhdysvaltalaiset tilannekomediat
Porto-Vecchio

Porto-Vecchio on Ranskaan kuuluvan Korsikan saaren kolmanneksi suurin kaupunki. Se sijaitsee saaren eteläosassa Corse-du-Sudin departementissa. Kaupungin perustivat genovalaiset 1500-luvulla. Kunnan kotisivut == Lähteet == == Aiheesta muualla == Luokka:Ranskan kunnat Luokka:Corse-du-Sud
Erytriini

Erytriini (myös kobolttikukka) on arseenipitoinen, punainen kobolttimineraali. Se on kobolttimalmin etsinnässä tärkeä indikaattorimineraali. Se esiintyy muiden kobolttimineraalien, kuten kobolttihohteen, rapautumis- tai hapettumismineraalina. Se sisältää myös kalsiumia, nikkeliä ja rautaa. Väri vaihtelee vaaleanpunaisesta purppuranpunaiseen. Myös viirun väri on vaaleanpunainen. Kovuus on Mohsin kovuusasteikolla 1,5–2,5. Kemiallinen kaava on Co3(AsO4)28H2O. == Esiintyminen == Erytriiniä esiintyy malmiesiintymien hapettumisvyöhykkeissä. Sitä on löydetty merkittävissä määrin Saksasta ja Marokosta. == Lähteet == == Aiheesta muualla == * Webmineral: Erythrite Mineral Data * Mindat: Erythrite * Handbook of Mineralogy: Erythrite (pdf) Luokka:Fosfaattimineraalit
Väliaika

Väliaika tarkoittaa esityksen, kuten näytelmän, oopperan, konsertin tai elokuvanäytöksen, näytösten välissä olevaa taukoa, jonka aikana yleisö ja esiintyjät voivat levätä ja valmistautua seuraavaan näytökseen. Suomen elokuvateattereiden näytöksissä ei yleensä ole väliaikaa, paitsi siinä tapauksessa, että esitettävä elokuva on intialainen. Luokka:Esittävät taiteet
Donald Wolfit

Donald Wolfit (20. huhtikuuta 1902 – 17. helmikuuta 1968) oli brittiläinen näyttelijä. Wolfit oli ensisijaisesti teatterinäyttelijä, mutta esiintyi myös yli kolmessakymmenessä elokuvassa, kuten Blood of the Vampire (1958), Tilaa huipulla (1959), Arabian Lawrence ja Becket (1964). Wolfit oli naimisissa kolmesti. Ensimmäisestä avioliitosta syntynyt Margaret Wolfit oli myös näyttelijä. Wolfitille myönnettiin Brittiläisen imperiumin ritarikomentajan arvo 1957. Hän sai BAFTA-ehdokkuuden roolisuorituksistaan elokuvissa Svengali (1954) ja Tilaa huipulla. Wolfit kuoli 1968 sydänsairauteen 65-vuotiaana. == Lähteet == Luokka:Vuonna 1902 syntyneet Luokka:Vuonna 1968 kuolleet Luokka:Brittiläiset näyttelijät
Joseph E. Howard

Joseph Edgar ”Joe” Howard (12. helmikuuta 1878 New York – 19. toukokuuta 1961 Chicago) oli yhdysvaltalainen Broadway-lauluntekijä, käsikirjoittaja, näyttelijä, laulaja ja vaudeville-esiintyjä. Howard esiintyi ensimmäisen kerran vaudevillessa 11-vuotiaana. Hän lauloi St. Louisissa kapakoissa ja työskenteli lehdenjakajana, ja muutti myöhemmin Chicagoon ja sitten New Yorkiin. Hänen ensimmäinen menestynyt kappaleensa oli vuonna 1899 julkaistu ”Hello Ma Baby”. Vuodet 1905–1915 olivat Howardin uran aktiivisinta aikaa ja hän sävelsi ja esitti Chicagossa lukuisia hittejä. Tunnetuimmaksi hänen sävellyksistään on tullut The Prince of To-Night -näytelmässä esitetty ”I Wonder Who’s Kissing Her Now”. Toisen maailmansodan aikana Howardin ura lähti uuteen nousuun, kun hän esiintyi Beatrice Kayn kanssa suositussa 1890-lukua muistelevassa radio-ohjelmassa. Hän esiintyi urallaan yökerhoissa, teatterissa, radiossa ja televisiossa. Vuonna 1947 tehtiin Howardin elämään perustuva elokuva Ken häntä nyt suutelee?. Joe Howard julkaisi vuonna 1956 omaelämäkertansa Gay Nineties Troubadour. Howard kuoli vuonna 1961 Chicagossa. Hänet valittiin postuumisti Songwriters Hall of Fameen vuonna 1970. == Broadway-näytelmät == *1906: The District Leader (sävellys, sanoitus, käsikirjoitus, lavastus; näytteli sivuosaa) *1907: The Land of Nod and The Song Birds (sävellys; näytteli sivuosaa) *1907: The Time, the Place and the Girl (sävellys) *1908: The Flower of the Ranch (sävellys, sanoitus, käsikirjoitus, lavastus, tuotanto; näytteli pääosaa) *1908: The Girl Question (sävellys) *1909: Stubborn Cinderella (sävellys) *1909: The Goddess of Liberty (sävellys, tuotanto) *1927: Show Boat (sävellys ja sanoitus kappaleeseen ”Goodbye, My Lady Love”) Lähde: Internet Broadway Database. == Lähteet == == Kirjallisuutta == * Luokka:Vuonna 1878 syntyneet Luokka:Vuonna 1961 kuolleet Luokka:Yhdysvaltalaiset lauluntekijät Luokka:Vaudeville-esiintyjät Luokka:Songwriters Hall of Fame
Étienne Lenoir

Jean-Joseph Étienne Lenoir (12. tammikuuta 1822 – 4. elokuuta 1900) oli belgialais-ranskalainen keksijä, joka rakensi ensimmäisen kaupallisesti menestyneen polttomoottorin. Lenoir rakensi toimivan kaasumoottorin vuonna 1860. Se jäi kuitenkin myöhempien saksalaisten moottorikeksintöjen varjoon. Lenoirin moottori oli muunneltu kaksitoimisesta höyrymoottorista. Kaksitahtisena se käytti hiilikaasua ja ilmaa. Moottorilla oli vain neljän prosentin hyötysuhde, mutta se toimi sulavasti ja oli kestävä. Vuonna 1865 yli 400 oli käytössä Ranskassa ja tuhat Isossa-Britanniassa. Moottoreita käytettiin alhaisen kuorman kohteissa kuten pumpuissa ja painamisessa. Lenoir hyödynsi olemassa olevia ideoita kuten Robert Streetin mäntää, Isaac de Rivazin kipinäsytytystä ja Heinrich Daniel Rühmkorffin vastikään keksimää käämiä. Lenoirin moottori ei käyttänyt puristusta, mutta hän teki kokeita Alfonse Beau de Rochasin vuonna 1862 patentoimalla nelitahtisella puristuksella. == Lähteet == Luokka:Ranskalaiset keksijät Luokka:Belgialaiset henkilöt Luokka:Vuonna 1822 syntyneet Luokka:Vuonna 1900 kuolleet
George (Yhdistyneen kuningaskunnan prinssi)

Prinssi George (George Alexander Louis; s. 22. heinäkuuta 2013 Lontoo) on Walesin prinssi Williamin ja hänen puolisonsa Walesin prinsessa Catherinen ensimmäinen lapsi. Hän on kuningas Charlesin lapsenlapsi ja toisena kruununperimysjärjestyksessä. Prinssi Georgella on kaksi nuorempaa sisarusta, prinsessa Charlotte ja prinssi Louis. == Syntymä == === Odotusaika === Joulukuussa 2012 hovi ilmoitti prinssi Williamin ja Cambridgen herttuatar Catherinen saavan lapsen. Ilmoitus raskaudesta tehtiin varhaisessa vaiheessa, sillä herttuatar joutui sairaalahoitoon vakavan aamupahoinvoinnin vuoksi. Herttuatar on kertonut epäilleensä tulevan vauvan olevan poika, koska vauva potki paljon kohdussa ollessaan. Pariskunta ei kuitenkaan selvittänyt lapsen sukupuolta, sillä prinssi William halusi sen olevan yllätys. === Syntymä === Prinssi George syntyi 22. heinäkuuta 2013 klo 16.24 St. Maryn sairaalassa. Hän painoi syntyessään 3800 grammaa. Syntyessään prinssi oli kruununperimysjärjestyksessä kolmas. Häntä ennen olivat isoisä, Walesin prinssi Charles ja isä, prinssi William. Prinssin syntymästä iloittiin varsinkin Britanniassa, jossa lapsen syntymää oli odotettu jo useamman viikon ajan. Kun uutinen syntymästä julkaistiin, muun muassa Trafalgar Square -aukion suihkulähteiden väri muutettiin siniseksi, kuten Lontoon keskustassa oleva BT Towerin yläosakin, jossa alkoi kiertää myös teksti, jossa sanottiin "It's a boy" (Se on poika). Maailmanpyörä London Eye taas hehkui Britannian lipun väreissä. The Sun -lehti innostui vaihtamaan päivän ajaksi nimensä muotoon "The Son" (poika). Lisäksi uutinen huomioitiin Buckinhamin palatsin vahdinvaihdossa, jossa sotilassoittokunta soitti Cliff Richardin kappaleen "Congratulations" (Onnea). === Nimi === Britannian hovi tiedotti muutama päivä prinssin syntymän jälkeen lapsen saavan nimeksi George Alexander Louis. Britannian hovista löytyy useita George-nimisiä hallitsijoita, ja nimeä on pidetty kunnianosoituksena kuningatar Elisabetin isälle Yrjö VI:lle (englanniksi George). Nimi Alexander oli Catherinen suosikki jo raskausaikana. Louis puolestaan on prinssi Williamin neljäs nimi. Nimi periytyy myös prinssi Philipin enolta, Louis Mountbattenilta. == Koulutus == Prinssi George aloitti koulunkäynnin Thomas's Battersea -koulussa vuonna 2017. Herttuapari on kertonut heidän haluavan lapsilleen mahdollisimman tavallisen lapsuuden. Koulussa prinssillä ei ole virallista arvonimeä, vaan häntä kutsutaan vain Georgeksi. == Harrastukset == Prinssi George pitää liikuntaharrastuksista, kuten tenniksen pelaamisesta. Prinssin lempipelaaja on Roger Federer, jonka kanssa hän on myös päässyt pallottelemaan. Harrastuksiin kuuluvat myös ratsastus ja baletti sekä kitaransoitto. == Lähteet == Luokka:Yhdistyneen kuningaskunnan kuninkaalliset Luokka:Prinssit Luokka:Vuonna 2013 syntyneet Luokka:Elävät henkilöt Luokka:Seulonnan keskeiset artikkelit
Anja Karkku-Hohti

Anja Karkku-Hohti (s. 9. heinäkuuta 1935 Hailuoto) on suomalainen taidemaalari ja kuvataiteilija, joka tunnetaan parhaiten guassimaalauksistaan.Società Dante Alighieri di Pori Viitattu 23.7.2013. Hän opiskeli Suomen taideakatemiassa vuosina 1956–1959 ja piti ensimmäisen näyttelynsä Jyväskylässä 1958. Nykyään Noormarkussa asuvan Karkku-Hohdin töitä on ollut esillä useissa yksityis- ja yhteisnäyttelyissä Suomen lisäksi myös ulkomailla, kuten Tukholmassa, Pariisissa ja Riiassa. Hän on toiminut myös taideopettajana muun muassa Porin taidekoulussa sekä ollut oppilaitoksen rehtorina vuosina 1989–1992.Taiteijaesittely Porin Saskijoiden sivuilla Viitattu 23.7.2013. Vuonna 2011 paljastettiin Noormarkussa Karkku-Hohdin suunnittelema taidemaalari Elin Danielson-Gambogin muistomerkki. == Lähteet == Luokka:Suomalaiset taidemaalarit Luokka:Vuonna 1935 syntyneet Luokka:Elävät henkilöt
Kari Tapiiri

Tapio Luhtasaari, taiteilijanimeltään Kari Tapiiri, on helsinkiläinen laulaja- lauluntekijä. Hänen ensimmäisen albuminsa Intiaani julkaisi Timmion Records 13. kesäkuuta 2012. Albumin kappaleista "Maailmanpyörä", "Intiaani" ja "Symbioosi" on julkaistu musiikkivideot. == Diskografia == ===Albumit=== * Intiaani (2012) * Rauhan magneetti (2014) * Maailma täynnä ihmeitä (2023) ===Musiikkivideot=== * Maailmanpyörä (2012) * Intiaani (2012) * Symbioosi (2012) * Olen ollut (2014) * Darrabastu (Pipari & Tapiiri, 2014) * Keinosen Pena (2014) * Sanoja ja tekoja (2015) ===Vierailijana=== Artisti Kappale Albumilta Muut vierailijat Vuosi Loost Koos "Uusia ajatuksia" Pienempi kuin kolme 2012 Eevil Stöö & Koksukoo "Tapaaminen kaupalla" Fuck Vivaldi 2012 Euro Crack "M I K S K U K A A" H U U M E 2013 Sini Sabotage "Kukaan ei saa tietää" 22 m² 2013 Heikki Kuula "Näin sen piti mennäkin" Heijastuksia täydelliseltä rundilta 2014 Kube "Sama laulu" Hakunila Killah 2019 == Lähteet == Luokka:Suomalaiset laulajat Luokka:Suomalaiset laulaja-lauluntekijät Luokka:Elävät henkilöt Luokka:Syntymävuosi puuttuu
Hiihdon Suomen-mestaruuskilpailut 1957

Hiihdon Suomen-mestaruuskilpailut järjestettiin vuonna 1957 KouvolassaEljanko & Kirjavainen, 1969, s. 250 15.–17. helmikuuta. ==Tulokset== ===Miehet 15 kilometriä=== Sija Kilpailija Aika 1 Hannu Tolsa 57.58 2 Alpo Joenpolvi 58.55 3 Aarne Hiiva 59.16 4 Veikko Räsänen 59.17 5 Tapio Mäkelä 1.00.06 ===Miehet 50 kilometriä=== Sija Kilpailija Aika 1 Veikko Hakulinen 3.27.49 2 Heikki Junnola 3.29.47 3 Eero Kolehmainen 3.34.01 4 T. Auvinen 3.35.14 5 Väinö Nevalainen 3.35.18 ===Miehet 3 × 10 kilometriä, viesti=== Sija Joukkue Kilpailijat Aika 1 Kuopion Poliisi-Urheilijat Pentti Myyrä Veini Kontinen Arto Tiainen 2.01.20 2 Jämsänkosken Ilves Heikki Lehtonen Tapio Mäkelä Veikko Hakulinen 2.01.21 3 Savonlinnan Hiihtoseura Ukko-Matti Halonen Viljo Vellonen Auvo Simonen 2.01.21 14:nneksi sijoittunut Anjalan Liitto hävisi voittajalle vain 21 sekuntia.Swanljung & Kotkaniemi, s. 256 ===Naiset 10 kilometriä=== Sija Kilpailija Aika 1 Siiri Rantanen 45.55 2 Pirkko Korkee 47.55 3 Toini Pöysti 48.01 4 Anja Porkka 48.05 5 Eva Hög 48.22 ===Naiset 3 × 5 kilometriä, viesti=== Sija Joukkue Kilpailijat Aika 1 Jämsänkosken Ilves Maija Olkkonen Helvi Kantala Hilja Pakarinen 1.19.54 2 Ylämaan Pyrkijät Liisa Rumpu Helvi Rumpu Sanna Kiero 1.20.12 3 Valkeakosken Haka Terttu Kivioja Kerttu Koskelainen Pirkko Korkee 1.22.05 == Lähteet == * * * === Viitteet === Luokka: Hiihdon Suomen-mestaruuskilpailut Luokka: Vuoden 1957 urheilu Luokka:Kouvolan urheilutapahtumat
Luminița Anghel

Luminița Anghel (s. 7. lokakuuta 1968 Bukarest) on romanialainen laulaja- lauluntekijä ja TV-juontaja. Parhaiten hänet tunnetaan osallistumisestaan Eurovision laulukilpailuun 2005 yhdessä Sistem-yhtyeen kanssa. Ukrainan Kiovassa järjestetyssä kilpailussa kokoonpanon kappale "Let me try" voitti ensin semifinaalin ja sijoittui lopulta finaalissa kolmanneksi, mikä on Romanian kaikkien aikojen paras sijoitus. ==Eurovision 2010 ja 2013== Luminița Anghel osallistui Tony Tomasin ja Adrian Piperin kanssa Romanian Eurovision- karsintakilpailuun 2010 kappaleella "Save their lives". Trio ylsi 6. maaliskuuta pidetyssä finaalissa toiseksi. Vuonna 2013 Anghel pyrki jälleen maansa Eurovision-edustajaksi, tällä kertaa sooloartistina. Latinosävytteinen kappale "Unique" sijoittui finaalin kolmannelle sijalle. ==Politiikassa== Vuoden 2008 Romanian parlamenttivaaleissa Luminița Anghel oli sosiaalidemokraattien ehdokkaana Bukarestin edustajaksi edustajainhuoneeseen. ==Yksityiselämä== Anghel meni miehensä kanssa naimisiin siviilivihkimisellä lokakuussa 2011. Pari meni uudelleen naimisiin Espanjassa maaliskuussa 2012 ortodoksisin menoin. ==Diskografia== ===Albumit=== * Şansa e de partea mea * Promisiuni ===Singlet=== * Let me try * Love will come * My everything ==Katso myös== * Eurovision laulukilpailu 2005 ==Aiheesta muualla== * Virallinen kotisivu * Luminița Anghel eurovision.tv:ssä ==Lähteet== Luokka:Romanialaiset laulajat Luokka:Romanian euroviisuedustajat Luokka:Vuoden 2005 euroviisuedustajat Luokka:Vuonna 1968 syntyneet Luokka:Elävät henkilöt
Jude Speyrer

Jude Speyrer (14. huhtikuuta 1929 Leonville – 21. heinäkuuta 2013) oli yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 25. heinäkuuta 1953 ja nimitettiin Lake Charlesin hiippakunnan johtoon 29. tammikuuta 1980. Piispaksi vihkiminen seurasi 25. huhtikuuta. Pääkonsekraattorina toimi Gerard Louis Frey, jota avustivat Maurice Schexnayder ja Harold Robert Perry.Catholic-Hierarchy.org: Bishop Jude Speyrer Speyrer erosi tehtävistään piispana 12. joulukuuta 2000. == Lähteet == Luokka:Yhdysvaltalaiset katoliset piispat Luokka:Vuonna 1929 syntyneet Luokka:Vuonna 2013 kuolleet
Velie

Velie on yhdysvaltalainen vuosina 1908-1928 valmistettu automerkki. Autoa valmistettiin Molinessa Illinois'n osavaltiossa. Automerkin loi Willard Velie, John Deeren tyttären poika. Alkuvuosina Velie-autoissa oli nelisylinterinen rivimoottori. Vuodesta 1916 lähtien niissä käytettiin kuusisylinteristä rivimoottoria. Vuonna 1926 tehdas tarjosi myös 8-sylinteristä rivimoottoria. Vuonna 1974 Velie-autoja oli jäljellä Euroopassa vain kaksi, joista toinen oli SuomessaTekniikan Maailma 19/1974. Aikoinaan merkkiä oli tuotu Suomeen vain neljä yksilöä. Säilynyt yksilö laitettiin vuonna 1932 Oulunkylässä liiteriin, josta se löydettiin vuonna 1963. Vuonna 1972 auto myytiin Seinäjoelle, jossa se kunnostettiin. Seinäjoen Törnävälle kokoontui vuonna 1974 vanhoja autoja, joista harvinaisin oli Velie 60 Sedan vuosimallia 1926. Kyseisessä Velie- autossa oli 6-sylinterinen kansiventtiilimoottori, 3633 cm3, suurin teho 58 hevosvoimaa (43 kilowattia) kierrosluvulla 2 800\. Vuonna 1926 auton hinta Suomessa oli 66 000 markkaa. == Lähteet == Tekniikan Maailma 19/1974 === Viitteet === == Aiheesta muualla == * Velie History Mt Connection Luokka:Yhdysvaltalaiset automerkit Luokka:1900-vuosikymmenen autot Luokka:1910-luvun autot Luokka:1920-luvun autot
I. S. Johar

Inderjeet Singh Johar (16. tammikuuta 1920, Talagang, Brittiläinen Intia, nykyinen Pakistan – 10. maaliskuuta 1984 Mumbai, Intia) oli intialainen näyttelijä, käsikirjoittaja, tuottaja ja ohjaaja. Hän näytteli lukuisissa Bollywood-elokuvissa 1950-luvulta 1980-luvun alkupuolelle ja näytteli myös rooleissa kansainvälisissä elokuvissa kuten Harry Black ja tiikeri (1958), Intiassa palaa (1959), Arabian Lawrence (1962) ja Kuolema Niilillä (1978). Johar myös käsikirjoitti elokuvia ja ohjasi niitä. Johar oli naimisissa viidesti, ja hänen tyttärensä Ambika Johar esiintyi myös jossain elokuvissa 1970-luvun lopulla. == Aiheesta muualla == * I. S. Johar IMDb.com Luokka:Vuonna 1920 syntyneet Luokka:Vuonna 1984 kuolleet Luokka:Intialaiset näyttelijät Luokka:Intialaiset elokuvakäsikirjoittajat Luokka:Intialaiset elokuvatuottajat Luokka:Intialaiset elokuvaohjaajat
Farnese

Farnese voi viitata seuraaviin: * Farnese, italialainen ruhtinassuku * Alberto Farnese, oik. Alberto Quaglini (1926–1996), italialainen näyttelijä * Alessandro Farnese (1468–1549), italialainen paavi nimellä Paavali III * Alessandro Farnese (1545–1592), Parman herttua, Alankomaiden käskynhaltija * Elisabet Farnese (1692–1766), Espanjan kuningatar, kuningas Filip V:n toinen puoliso * Margareeta Farnese (1522–1586), Parman herttuatar, Alankomaiden käskynhaltija ==Muita== * Piazza Farnese, aukio Roomassa * Palazzo Farnese, palatsi Roomassa * Villa Farnesina, renessanssipalatsi Roomassa * LPR Brakes Farnese Vini, maantiepyöräilytalli * Farnese, kunta Italiassa Lazion alueella olevassa Viterbon maakunnassa * Isola Farnese, Rooman alue Italiassa
Gamil Ratib

Gamil Ratib (, s. 1926 – 19. syyskuuta 2018Egyptian-French Actor Gamil Ratib Dies at 91 ) oli egyptiläinen näyttelijä. Hän on esiintynyt muun muassa David Leanin ohjaamassa Arabian Lawrencessa (1962). Ratib kasvoi Ranskassa ja vietti siellä suurimman osan elämästään. == Lähteet == == Aiheesta muualla == * * Ratib Gamil lesgensducinema.com Luokka:Egyptiläiset näyttelijät Luokka:Vuonna 1926 syntyneet Luokka:Vuonna 2018 kuolleet
Myanmarin kyat

Myanmarin kyat (MMK) on Myanmarin rahayksikkö. Ensimmäinen versio kyatista tuli käyttöön vuonna 1852, mutta myöhemmin Burmassa oli ajoittain käytössä Intian rupia ja lopulta vuosina 1937–1952 Burman rupia. Nykyinen kyat tuli käyttöön vuodesta 1952 lähtien. Myanmarin kyat jakautuu 100 pyaan. == Lähteet == Luokka:Aasian rahayksiköt Luokka:Myanmar
Bahrainin dinaari

Bahrainin dinaari (BHD) on Bahrainin rahayksikkö, joka on ollut käytössä vuodesta 1965 lähtien. Tuolloin se otettiin käyttöön korvaamaan alueella aiemmin laajemminkin käytössä olleen Persianlahden rupian. Bahrainin dinaari jakaantuu 1000 filsiin. Yksi euro oli 0,390 dinaaria 23. marraskuuta 2022. Ensimmäiset setelit ja kolikot laskettiin liikkeelle 7. lokakuuta 1965. Setelien nimellisarvot olivat 10, 5, 1, ½ ja ¼ dinaaria ja kolikkojen arvot 100, 50, 25, 10, 5 ja 1 filsiä. Vuonna 1979 laskettiin liikkeelle toinen sarja, jossa tuli 20 dinaarin seteli ja ¼ dinaarin seteli poistui. Vuonna 1993 laskettiin liikkeelle kolmas sarja, jossa turvaominaisuuksia lisättiin ja 1 filsin kolikko poistettiin. Vuonna 2008 liikkeelle laskettu neljäs sarja sisältää 20, 10, 5, 1 ja ½ dinaarin setelit sekä 100, 50, 25, 10 ja 5 filsin kolikot. == Kolikot == == Lähteet == == Aiheesta muualla == *Bahrainin seteleitä Luokka:Aasian rahayksiköt Luokka:Bahrain
Irakin dinaari

Irakin dinaari (IQD) on Irakin rahayksikkö, joka on ollut käytössä vuodesta 1932 lähtien. Tuolloin se luotiin korvaamaan maassa aiemmin käytössä ollut Intian rupia. Valuutan arvo sidottiin Irakissa aluksi Englannin puntaan, mutta vuonna 1959 muuntokohteeksi vaihdettiin edelleenkin käytössä oleva Yhdysvaltain dollari. Seteleiden ulkoasua on maassa muutettu kahdesti: ensin vuonna 1990 ja viimeisimmän kerran vuonna 2003. Irakin dinaari jakaantuu 1000 filsiin. 27. marraskuuta 2022 yksi euro oli 1 517,70 Irakin dinaaria eli yksi dinaari oli 0,00066 euroa. == Lähteet == == Aiheesta muualla == Luokka:Aasian rahayksiköt Luokka:Irakin talous
Angolan kwanza

Angolan kwanza (tunnus AOA) on Angolan rahayksikkö. Kwanza on ollut neljän Angolan rahayksikön nimenä vuodesta 1977 alkaen, mutta nykyinen valuutta otettiin käyttöön vuonna 1999. Angolan kwanza jakaantuu 100 céntimoon. 30. syyskuuta 2023 Angolan kwanzan arvo oli 0,0011 euroa eli yksi euro oli 872,77 kwanzaa. Angolassa on käytössä 200, 500, 1000, 2000 ja 5000 kwanzan setelit sekä 1, 5 ja 10 kwanzan ja 50 céntimon kolikot. Valuutan nimi viittaa Kwanza- eli Cuanza-jokeen. == Lähteet == Luokka:Afrikan rahayksiköt Luokka:Angolan talous
Madagaskarin ariary

Madagaskarin ariary (MGA) on Madagaskarin rahayksikkö, joka on ollut käytössä vuodesta 1961 lähtien. Virallisen ja maan ainoan valuutan aseman ariary sai kuitenkin vasta vuonna 2005, kun Madagaskarin frangi poistui lopullisesti käytöstä. Madagaskarin ariary jakaantuu viiteen iraimbilanjaan. Luokka:Afrikan rahayksiköt Luokka:Madagaskarin talous
Favén

Favén on muun muassa seuraavien henkilöiden sukunimi: * August Favén (1851–1930), opettaja ja runoilija * Antti Favén (1882–1948), taidemaalari * Bertil Favén, Pertti Uotila (1880–1943), suomalainen toimittaja, runoilija, kansatieteilijä ja upseeri * Esko Favén (s. 1942), elokuva- ja televisio- ohjaaja * Mauri Favén (1920–2006), taidemaalari * Oskar Uotila (1853–1903), Oskar Favénin kirjailijanimi
Federley

Federley on seuraavien henkilöiden nimi: *Alex Federley (1864–1932), suomalainen pilapiirtäjä ja taidemaalari *Alex Federley (1798–1854), suomalainen Akatemian kamreeri ja Suomen pankin pääjohtaja *Berndt Federley (1799–1863), suomalainen senaattori *Berndt Ludvig Federley (1906–1976), suomalainen arkistoneuvos, historioitsija tietokirjailija *Birger Federley (1874–1935), suomalainen arkkitehti, Carl Federleyn poika *Carl Federley (1844–1906), suomalainen juristi ja virka- ja valtiopäivämies, Berndt Federleyn poika *Fredrick Federley (s. 1978), ruotsalainen poliitikko (kesk.) *Gustaf Alfons Federley (1826–1886), suomalainen kontra-amiraali Venäjän keisarillisessa laivastossa *Harry Federley (1879–1951), suomalainen geneetikko ja eläintieteilijä *Sanny Hagelstam-Federley (1869–1932), suomalainen taidemaalari
Harold Robert Perry

Harold Robert Perry (9. lokakuuta 1916 Lake Charles – 17. heinäkuuta 1991) oli yhdysvaltalainen roomalaiskatolinen piispa. Hänet vihittiin Societas Verbi Divinin papiksi 6. tammikuuta 1944 ja nimitettiin New Orleansin arkkihiippakunnan vihkipiispaksi sekä Mons in Mauretanian titulaaripiispaksi 29. syyskuuta 1965. Piispaksi vihkiminen seurasi 6. tammikuuta 1966. Pääkonsekraattorina toimi Egidio Vagnozzi, jota avustivat Philip Matthew Hannan ja John Patrick Cody.Catholic-Hierarchy.org: Bishop Harold Robert Perry, S.V.D. Perry osallistui Vatikaanin toiseen kirkolliskokoukseen. Hän kuoli 74-vuotiaana virassa. Perry oli katolisen kirkon ensimmäinen afroamerikkalainen piispa 1900-luvulla.The New York Times: Bishop Harold R. Perry, 74, Dies; First Black Prelate in the Century == Lähteet == Luokka:Yhdysvaltalaiset katoliset piispat Luokka:Vuonna 1916 syntyneet Luokka:Vuonna 1991 kuolleet
Fincke

Fincke on seuraavien henkilöiden sukunimi: * Anni-Maija Fincke (s. 1984), suomalainen suunnistaja * Gustaf Fincke (1510-luku–1566), Suomen käskynhaltija * Gödik Fincke (1546–1617), Savonlinnan linnaläänin käskynhaltija * Karin Fincke (1500- ja 1600-luvuilla), suomalainen aatelisnainen ja historiallinen kirjailija * Michael Fincke (s. 1967), yhdysvaltalainen astronautti * Simo- Pekka Fincke (s. 1981), suomalainen suunnistaja * Sten Fincke (k. 1599), Hämeenlinnan käskynhaltija. == Muuta == * Fincke, suomalainen suku
Bye Bye Blackbird

”Bye Bye Blackbird” on Ray Hendersonin säveltämä ja Mort Dixonin sanoittama musiikkikappale vuodelta 1926. Kappaleen levytti ensimmäisenä Gene Austin ja se nousi heti ilmestymisvuonnaan listoille neljän eri artistin esittämänä. Näihin kuuluivat Austinin lisäksi Nick Lucas, Benny Kruger ja Leo Reisman. Kappaleen ovat levyttäneet lukuisat artistit sekä laulettuna että instrumentaalina. Russ Morgan nousi kappaleella listoille vuonna 1948, ja Peggy Lee lauloi sen vuoden 1955 elokuvassa Rytmin kiihkoa. Jazzmusiikissa kappaleesta on tullut yksi genren standardeista. Miles Davis levytti sen vuoden 1957 albumilleen ’Round About Midnight. Muita jazzversioita ovat tehneet muun muassa Jimmy Smith, Ben Webster, Mel Tormé, Keith Jarrett, Etta Jones ja John Coltrane, jonka levytys palkittiin parhaan jazzinstrumentaalin Grammylla vuonna 1981. == Lähteet == Luokka:Vuoden 1926 kappaleet Luokka:Jazzstandardit